תקן דיווח כספי בינלאומי 1

תקן דיווח כספי בינלאומי 1: אימוץ לראשונה של תקני דיווח כספי בינלאומיים (באנגלית IFRS 1) הוא תקן דיווח כספי בינלאומי שהוצא על ידי המועצה הבינלאומית לתקינה בחשבונאות (IASB). הוא קובע דרישות לגבי הכנה והצגה של דוחות כספיים ודוחות כספיים ביניים על ידי ישויות המאמצות את תקני הדיווח הכספיים (באנגלית- IFRS-international Financial Reporting Standard) בפעם הראשונה, כדי להבטיח שהם מכילים מידע באיכות גבוהה.<ref name="standard">IFRS Foundation, 2012. [http://eifrs.ifrs.org/eifrs/bnstandards/en/2012/ifrs1.pdf International Financial Reporting Standard 1: First-time Adoption of International Financial Reporting Standards]. Retrieved on December 24, 2013.</ref>

תקן זה צוטט על ידי איגוד רואי החשבון המוסמכים (ACCA) כבעל "משמעות מעשית רבה" בתחומי שיפוט המאמצים את תקני ה-IFRS.<ref name="acca">ACCA, 2012. [http://www.accaglobal.com/gb/en/member/cpd/reporting/cpd-articles/ifrs1-first.html IFRS 1 First Time Adoption] . Retrieved on December 24, 2013.</ref> התקן אושר על ידי הנציבות האירופית לשימוש באיחוד האירופי,<ref name="ecend">EFRAG, 2012. [http://www.efrag.org/WebSites/UploadFolder/1/CMS/Files/Endorsement%20status%20report/EFRAG_Endorsement_Status_Report_6_April_2012.pdf The EU endorsement status report]. Retrieved on May 4, 2012.</ref> כאשר שירותי הנציבות מצאו בשנת 2009 כי לגרסה העדכנית ביותר של התקן יש יתרונות שעולים על עלויות האימוץ.<ref name="ecrec">European Commission, 2009. [http://ec.europa.eu/internal_market/accounting/docs/ias/ifrs1_first-time_adoption_of_ifrs_en.pdf Endorsement of the IFRS 1 First-time Adoption of International Financial Reporting Standards]. Retrieved on May 4, 2012.</ref>

== סקירה כללית ==
התקן נועד להבטיח כי הדוחות הכספיים הראשונים של ישות לאחר אימוץ IFRS, ודוחות ביניים לתקופות חלקיות לפי IFRS, יהיו:
* שקופים וניתנים להשוואה;
* "נקודת התחלה מתאימה" לחשבונאות של הישות לפי IFRS;
* יש יתרונות העולים על עלות ההכנה.

=== היקף ===
התקן חל על הדוחות הכספיים הראשונים לפי תקני דיווח כספי בינלאומיים ועל דוחות ביניים של ישות עבור חלקים מהתקופה המכוסה בדוחות הכספיים הראשונים שנערכים על ידי תקנים אלו.

התקן מגדיר את הדו"ח הכספי הראשון של ישות כדוחות הכספיים השנתיים הראשונים שבהם הישות מאמצת את תקני הדיווח הכספי הבינלאומיים (IFRS), על ידי הצהרה מפורשת ובלתי מסויגת באותם דוחות כספיים בדבר עמידה בתקנים אלו. מקרים ספציפיים כוללים דוחות כספיים של חברות שהדוחות הכספיים העדכניים ביותר שלהן הוכנו לפי דרישות לאומיות שאינן עולות בקנה אחד עם תקני IFRS או שלא הציגו דוחות כספיים בתקופות קודמות.

=== זיהוי ומדידה ===
בדוח הכספי הראשון, IFRS 1 מחייב ישויות להציג דוח יתרות פתיחה על המצב הכספי תוך שימוש במדיניות חשבונאית בהתאם לכל IFRS החל מסוף תקופת הדיווח הראשונה שבה יושמו תקני IFRS. עם זאת, אומדנים חשבונאיים במועד המעבר ל-IFRS צריכים להיות עקביים עם אומדנים שנעשו על ידי עקרונות חשבונאיים מקובלים (GAAP) שנעשה בהם שימוש בעבר.

יש להכיר בכל התאמות הנובעות מהשימוש הקודם בעקרונות חשבונאים מקובלים אחרים ישירות ברווחים העודפים או בקטגוריה אחרת של הון, לפי המקרה.

=== הצגה וחשיפה ===
התקן מחייב ישויות להסביר את השפעת המעבר לתקני IFRS על מצבן הפיננסי, הביצועים הפיננסיים ותזרימי המזומנים שלהן. לדוגמה, הוא מחייב ישויות להציג התאמות מסוימות בין סכומים חשבונאיים לפי כללי החשבונאות המקובלים הקודמים לבין אלו שהם לפי IFRS.

ישות רשאית להשתמש בשווי ההוגן של פריט רכוש קבוע במועד המעבר ל-IFRS כעלות הנחשבת שלו באותו תאריך. אם היא עושה זאת, הישות נדרשת לחשוף את הערך המצטבר של הערכים ההוגנים הללו ואת ההתאמות המצטברות מתקני החשבונאות המקובלים הקודמים שיושמו.

בנוסף, דוחות כספיים של תקופות ביניים המכסים חלק מתקופת הדוח הכספי הראשון של IFRS נדרשים גם לכלול התאמות מהחשבונאות המקובלים הקודמים, בין היתר.

== היסטוריה ותיקונים ==
הפרויקט על אימוץ של תקני חשבונאות דיווח כספי בינלאומיים (IFRS) בפעם הראשונה התווסף לסדר היום של IASB בספטמבר 2001, IFRS 1 הוצא ביוני 2003, וגרסה מחודשת הוצאה ב-24 בנובמבר 2008. היו מספר תיקונים לתקן מאז יציאתו לאור, כולל תיקון בדצמבר 2010 כדי להנחות ישויות היוצאות מהיפר-אינפלציה חמורה.<ref name="is plus">Deloitte Global Services Limited, 2013. [http://www.iasplus.com/en/standards/ifrs/ifrs1 IFRS 1 — First-time Adoption of International Financial Reporting Standards ]. Retrieved on December 24, 2013.</ref>

== קישורים חיצוניים ==
* [https://www.iasb.org.il/upload/UCLBAK5144פרק_3.pdf תקן דיווח כספי בינלאומי 1, באתר המוסד הישראלי לתקינה בחשבונאות]

==הערות שוליים==

קטגוריה:תקני חשבונאות
קטגוריה:דוחות פיננסיים